PATVIRTINTA  
Vilniaus rajono savivaldybės administracijos direktoriaus

2020 m. rugpjūčio 4 d.

įsakymu Nr. A27(1)-1925

**kolektyvinės apsaugos statiniO vidaus TVARKOS taisyklėS**

1. Kolektyvinės apsaugos statinio (toliau - Statinys) vidaus tvarkos taisyklės reglamentuoja Statinio vidaus tvarką apsaugant ar laikinai apgyvendinant evakuotus gyventojus.

2. Šių taisyklių nuostatos taikomos tiek, kiek to nereglamentuoja kiti teisės aktai.

3. Statinys yra viešoji vieta, todėl Statinyje apsaugomi ar laikinai apgyvendinti evakuoti gyventojai (toliau – gyventojai) privalo laikytis viešosios tvarkos reikalavimų.

4. Statinio gyventojai, nesilaikantys šių taisyklių reikalavimų, atsako teisės aktų nustatyta tvarka ir gali būti iškeldinti iš Statinio.

5. Statinio administracija vykdo laikinam apgyvendinimui priimamų evakuoti gyventojų apskaitą. Po gyventojų apgyvendinimo Statinyje vykdomas budėjimas.

6. Gyventojų laikiną apgyvendinimą vykdo ir kontroliuoja Statinio administracija. Statinio gyventojams už savavališkus veiksmus ar savavališką patalpų pertvarkymą taikomos 4 punkte numatytos priemonės.

7. Gyventojams, apgyvendintiems Statinyje, būtinoji medicininė pagalba teikiama nemokamai. Sergantys Statinio gyventojai siunčiami į ligoninę.

8. Statinio gyventojų maitinimą organizuoja Savivaldybės gyventojų evakavimo ir priėmimo komisija. Statinio administracija pagal savo galimybes prisideda organizuojant ir vykdant šių gyventojų maitinimą, nustatant maitinimo tvarką ir laiką. Savavališkai ruošti karštą maistą Statinyje griežtai draudžiama. Draudžiama naudoti netvarkingus elektros prietaisus.

9. Asmens higienos priemonėmis gyventojai aprūpinami pagal individualų poreikį (įskaitant vystyklus, sauskelnes, paklotus ir kita).

10. Tualeto kabina aprūpinama higienos priemonėmis, pakaba. Tualeto patalpoje turi būti bent viena kriauklė su karšto ir šalto vandens čiaupu ir rankų plovimo priemonėmis, rankų džiovintuvas arba popierinis rankšluostis, veidrodis, šiukšliadėžė.

11. Statinio gyventojai atsako už jiems patikėtą inventorių. Padaryta žala patalpoms, įrangai ir Statinio turtui (baldams, patalynei, įrankiams, prietaisams indams) išieškoma iš gyventojų. Už vaikų padarytą žalą atsako tėvai.

12. Statinio gyventojai privalo laikytis viešosios tvarkos, priešgaisrinės, higienos ir vidaus tvarkos taisyklių reikalavimų, nepažeidinėti kitų gyventojų teisių.

13. Gyventojai patys tvarko patalpas, išneša šiukšles į šiukšlių surinkimo vietas, atlieka patalpų valymą pagal Statinio administracijos patvirtintą grafiką. Bendro naudojimo patalpų tvarkymą organizuoja ir užtikrina Statinio administracija.

14. Rūkymas Statinio patalpose griežtai draudžiamas. Rūkyti leidžiama tik nustatytose vietose

lauke.

13. Gyventojams draudžiama trukdyti ilsėtis kitiems gyventojams, garsiai klausytis muzikos, triukšmauti nuo 22.00 val. iki 7. val.

15. Lankytojai gali lankyti Statinio gyventojus pagal administracijos nustatytą tvarką nuo 8 iki

22 val. Gyventojai atsako už savo svečių elgesį Statinyje. Lankytojai, lankantys gyventojus, privalo laikytis Statinio vidaus tvarkos taisyklių.

16. Lankytojui draudžiama įnešti į Statinį alkoholinius gėrimus, narkotines, sprogstamąsias, degiąsias bei kitokias žmogaus sveikatai ar gyvybei pavojingas medžiagas.

17. Lankytojai, anksčiau nusižengę Statinio vidaus tvarkos taisyklėms, į Statinį neįleidžiami.

18. Statinio gyventojai, nesilaikantys šių taisyklių, atsako teisės aktų nustatyta tvarka ir gali būti iškeldinti iš Statinio.

19. Statinio durys rakinamos nuo 24.00 iki 6.00 val. Gyventojai, norintys grįžti tuo laiku, turi įspėti budėtoją.

20. Griežtai draudžiama į Statinio teritoriją ir patalpas įnešti ar saugoti ginklus, gaisrui ir sprogimui pavojingas medžiagas, kitas pavojingas medžiagas. Draudžiama Statinio patalpose laikyti gyvūnus.

21. Gyventojai privalo bet kuriuo paros metu įsileisti į patalpas Statinio budėtoją, Statinio administracijos atstovus ar policijos pareigūnus, jei šie asmenys ar pareigūnai pagrįstai mano, kad reikia užtikrinti šių taisyklių ar kitų teisės aktų nuostatų laikymąsi.

22. Statinio gyventojai turi teisę kreiptis į Statinio administraciją dėl apgyvendinimo, maitinimo, pirmo poreikio prekių, medicininės pagalbos suteikimo ir kitais Statinio funkcionavimo klausimais.

23. Kolektyvinės apsaugos statinyje apgyvendintiems gyventojams organizuojama apsauga ir užtikrinama viešoji tvarka.

\_\_\_\_\_\_\_\_\_\_\_\_\_\_\_\_\_\_\_\_\_